Minn L- Imżebbel . . . il- pulċinell ta' Ġeżebel . . . F' din il- bloggata qiegħed nirroproduċi verbatim stqarrija għall- istampa reċenti mill- Membru Parlamentari Laburista Ingliż , John McDonnell , li din il- ġimgħa ħabbar li biħsiebu jikkontesta l- kariga ta' Mexxej tal- Partit . Ilqajt din l- istqarrija bil- ferħa , b' xi ftit nostalġija , u b' ħafna u ħafna tama . Għaldaqstant nixtieq naqsamha magħkom . Għal iżjed tagħrif , tista' tara wkoll is- sit uffiċjali tal- kampanja ta' John McDonnell fuq Nittama li l- kampanja li nieda McDonnell din il- ġimgħa tkun biss il- bidu tat- tiġdid tal- kawża tal- klassi tal- ħaddiema Ingliża , u wkoll , ta' dak il- ftit li għad fadal mill- Partit Laburista Ingliż . Nispera wkoll li s- suċċess ferm mixtieq ta' din il- kampanja jirriżulta , illum qabel għada , f' bidla radikali fil- politika barranija ta' l- Ingilterra , b' mod speċjali f' dak li għandu x' jaqsam mat- tmiem darba għal dejjem ta' din l- alleanza politika Anglosassona , li qiegħda kullmajmur ittappan dejjem iżjed il- prospetti ta' xi ftit inqas diżordni u inġustizzji fil- komunità u l- affarijiet internazzjonali . U nittama wkoll , li John McDonnell , ma jiddiżappuntaniex kif għoġbu jagħmel Tony Blair , u li għall- inqas jerġa' jieħu l- Partit tal- Ħaddiema Ingliż lura fl- għeruq xellugin tiegħu . Meta wieħed iqis il- kriżi attwali li baqgħet baqgħet sakemm qerdet għalkollox ir- raison d ' être ta' dan il- partit , din weħidha diġà tkun biċċa xogħol liema bħalha . Minn hemm imbagħad nimxu . M' għadnix nistenna wisq mirakli . M' għadnix nistenna li nilmaħ ix- xemx wisq sabiħa tiela' mil- Lvant . Hija realtà ostili li jkolli ngħix biha . Veru , ridt jew ma ridtx ħtieġli nistenbaħ mill- Ħolma . Iżda xorta għadni nemmen li dinja naqra aħjar hi tassew possibbli . Is- sitwazzjoni attwali fir- Renju Unit u lil hinn mhix daqstant promettenti . Jekk niġu f' dan lanqas f' art twelidna . Aktarx lura wisq ma tantx nistgħu mmorru . ( Ironikament , din hija l- istess sigla li kien uża Tony Blair fl- 1997 , meta kien rebaħ l- ewwel elezzjoni tiegħu . Din mhix xi silta li togħġobni wisq , iżda naraha ferm adattata għal din il- bloggata . Niddedika din is- silta lis- Soċjalisti kollha madwar id- dinja , speċjalment lil sieħbi minn Spanja Pablo Sanchez , li jaħdem f' Londra mar- rivista , il- vuċi Marxista fi ħdan il- Moviment Laburista Ingliż . Ħuġġieġa Oħra minn L- Imżebbel Ħin : - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .